सोनभद्र। समाजवादी पार्टी के जिलाध्यक्ष श्याम बिहारी यादव के नेतृत्व में प्रतिनिधि मंडल ने मंगलवार की सुबह दस बजे संयुक्त जिला अस्पताल का औचक निरीक्षण किया। निरीक्षण में डा. आरके वर्मा, डा. पीवी गौतम, डा. सीएम तिवारी, डा. एसके मंजुल आदि अनुपस्थित मिले। इस मामले में प्रतिनिधि मंडल ने इसकी शिकायत जिलाधिकारी से की है तथा चिकित्सकों को चेतावनी दी है कि यदि चिकित्सक नहीं सुधरे तो इसकी शिकायत मुख्यमंत्री से की जाएगी। प्रतिनिधिमंडल में कामता यादव, लाल बहादुर पाल, चंद्रभूषण, महेश, जिला कार्यालय सचिव अनिल कुमार यादव, रामप्यारे पटेल, रामगति, दिनेश बियार, मोहम्मद सलीम हुसैन आदि शामिल थे।